Zeebrugge havn

**Zeebrugge havn** er en container- og bulklasthavn som ligger ved tettstedet Zeebrugge, ikke langt fra byen Brugge i Vest-Flandern i Belgia. Havnen har også stor eksport av nye kjøretøy og ferger med passasjerer. Havnen håndterer ca. 50 millioner tonn årlig (2010).

Havnens strategiske plassering har gjort den til en hovedåre for transport i Sentral-Europa og til De britiske øyer. Dette har blant annet ført til en tredobling av omsetningen fra 1985 til 2009.

## Historie

Havnen har aner tilbake til 1100-tallet har opp gjennom historien vært et viktig knutepunkt i Belgia.

I 1895 ble det besluttet å bygge en stor havn som kunne forbindes med Gent-Brugge-Oostende-kanalen. Den nye havnen skulle bestå av hovedsakelig tre områder: 
* en ytre havn ved Belgias kyst
* en kanal fra havnen til Brugge
* en indre havn nord i byen Brugge
Bygningsarbeidet ble finansiert halvveis av byen Brugge og halvveis av andre private aktører. Selve byggingen tok til i 1896 og ble ferdig i 1905.

Havnen ble benyttet som rekreasjonssted for velstående cruisepassasjerer fra «amerikalinjen» før første verdenskrig. Tyskerne brukte havnen som base for ubåter under første verdenskrig og hadde totalt  soldater stasjonert i Zeebrugge. Frem til 1917 hadde tyskerne senket seks millioner tonn av de alliertes skip fra denne havnen. De allierte slo tilbake 22. april 1918 i det som senere har fått navnet Zeebrugge-raidet.

Havnen måtte gjennomgå store om- og gjenoppbygninger etter første verdenskrig og havnen ble ikke åpnet for trafikk før i 1920. Under andre verdenskrig spilte havnen en mer diskret rolle, men havnen fikk likevel store skader også under denne krigen og måtte gjennomgå store ombygninger for andre gang. Ombygningen ble ferdig i 1951.

Havnens store vendepunkt kom midt i 1960-årene med ny teknologi. Siden Antwerpen havn var utilgjengelig for de store skipene, falt valget på Zeebrugge. Det første tankskipet la til kai i 1968 og i 1971 startet internasjonale containerskip å bruke Zeebrugge havn. Som følge av dette begynte en stor utvidelse av havnen mellom 1972 og 1985 med en ny ytre port og en indre port. Havnen ble offisielt nyåpnet i 1985 av kong Baudouin. Etter dette har kapasiteten til havnen økt jevnlig og trafikken tilsvarende. Fra 1985 til 2009 skjedde det en tredobling av trafikken i havna.

## Gassterminal
Havnen er mottaksterminal for Statoils gassledning til Europa. Norsk naturgass utgjør en tredjedel av Belgias forbruk av gass.

Gassmottaksterminalen eies av Zeepipe-gruppen og Fluxys. Terminalen drives som en integrert del av gassrørledningen Zeepipe. Zeebrugge ble valgt som ilandføringssted for Zeepipe fordi stedet ligger nært kjøperne av gass i Belgia, Frankrike og Spania.

Terminalen ligger i Zeebrugge havneområde, der en seks kilometer lang rørledning er lagt over land fra ilandføringsstedet. På terminalen blir gasstrykket i rørledningen regulert før gassen sendes videre i rørnettet. Eventuelle væskerester og faste partikler blir fjernet. Det utføres gassmåling og kvalitetskontroll før gassen går videre til kundene i Europa. I første rekke er det feltene Sleipner Øst og Troll som er brukere av transportsystemet Zeepipe og terminalen i Zeebrugge. Zeepipe-terminalen fjernstyrer også driftsoperasjonene som utføres ved terminalen i Dunkerque.

Eiere:
* Fluxys 51 prosent
* Petoro 18,76357 prosent
* Statoil ASA 9,98571 prosent
* Norsk Hydro 5,45566 prosent
* Total 4,42862 prosent
* ExxonMobil 4,77995 prosent
* Shell 2,29369 prosent
* Norsea Gas 1,47882 prosent
* ConocoPhillips 0,99617 prosent
* Agip 0,42238 prosent
* Fortum 0,39543 prosent

## Bildegalleri

CMA CGM Balzac.jpg|Containerbåt CMA CGM BALZAC i PSA HNN terminal.
CMA CGM - Bizet.jpg|Containerbåt CMA CGM BIZET i PSA HNN terminal.
Elly Maersk.jpg|«Elly Mærsk», et av verdens største kontainerskip ligger her til kai ved Zeebrugge havn.
Port cranes at Zeebrügge, Belgium 2.JPG|Mærsk containerbåt.
Containerschipzeebrugge.jpg|Containerbåt forlater havna.
Cruisezeebrugge.jpg|Cruisebåt forlater havna.


Zeebrugge - Pano 1.jpg|Oversiktsbilde over den østre dammen av havna, sett fra stranda ved Knokke-Heist


## Referanser


## Eksterne lenker
* PortofZeebrugge - offisiell side